УНИВЕРЗИТЕТ У БЕОГРАДУ

# ФАКУЛТЕТ ВЕТЕРИНАРСКЕ МЕДИЦИНЕ

Бр. 01-327/4

Датум: 12.05.2020. године

Б Е О Г Р А Д

ОСТАЛА ОБАВЕШТЕЊА

1. Кандидат приликом пријаве на Конкурс уз образац пријаве, који може да се преузме са сајта Факултету, или да се добије на Факултету, предаје оверене фотокопије следећих докумената:

* **сведочанстава за све разреде претходног средњошколског образовања;**
* **диплому о положеном завршном, односно матурском испиту;**
* **доказ о уплати 6.000,00 динара на жиро-рачун Факултета 840-1825666-41, са позивом на број 200-3 на име трошкова за полагања пријемног испита;**
* Кандидати који се пријављују да студирају као странци на име трошкова за полагања пријемног испита плаћају износ од 100 евра у динарској противвредности на дан уплате на исти жиро-рачун;
* Кандидати који су као ученици трећег и четвртог разреда средње школе освојили једну од прве три награде из предмета који се полаже на пријемном испиту на републичком или међународном такмичењу у појединачној конкуренцији предају и оверену фотокопију дипломе са тог такмичења;
* Кандидати који су стекли стране средњошколске исправе или завршили програм међунарoдне матуре предају решење о нострификацији средњошколских исправа, или потврду да је поступак нострификације започет;
* Кандидати припадници српског народа из бивших југословенских република (изузетак су кандидати из Републике Српске) потписују изјаву којом потврђују да се изјашњавају као Срби да би могли да конкуришу под истим условима као и кандидати грађани Србије.
* Кандидати који су средњу школу завршили пре школске 2019/2020. године приликом предаје докумената предају и потписану изјаву да нису били уписани у прву годину студија као буџетски студенти.
* **Пожељно је да сви кандидати приликом пријављивања на Конкурс понесу и очитану личну карту (ако је чипована) или фотокопију обе стране своје личне карте (ако није чипована) на којима ће се јасно видети јединствени матични број грађана (ЈМБГ).**
* **Сви кандидати својим потписом на пријавном листу потврђују да прихватају правила пријемног испита.**

2. Кандидати који стекну право на упис поред наведених предају још и следећа документа:

* образац ШВ-20 (купује се у скриптарници факултета на главном улазу),
* индекс (купује се у скриптарници факултета на главном улазу),
* две фотографије формата 4,5 x 3,5 cm,
* доказ о уплати накнаде од 100,00 динара за Центар за развој каријере (жиро рачун: 840-1825666-41, позива на број 200-5),
* доказ о уплати накнаде за самофинансирајуће студенте (**самофинансирајући студенти уплаћују прву од четири рате уплатницом на жиро-рачун факултета 840-1825666-41, позив на број 200-3. Приликом уписа предаје се оригинал уплатнице).**

**Напомена: друга рата се уплаћује почетком јануара, трећа рата у марту и четврта рата у мају 2021. године о чему ће студенти бити благовремено обавештени.**

* Извод из матичне књиге рођених за све пријављене кандидате држављане Републике Србије Факултет ће прибавити по службеној дужности, **а кандидати из других држава, укључујући и кандидате из Републике Српске, су у обавези да овај документ доставе приликом пријављивања на Конкурс.**
* Држављани републике Србије који су средњу школу завршили у иностранству приликом пријављивања треба да предају и уверење о држављанству Републике Србије.

3. Фотокопије докумената кандидата који нису примљени на Конкурс се не враћају.

Декан

Факултета ветеринарске медицине

проф. др Владо Теодоровић